EL Επίσημη Εφημερίδα της Ευρωπαϊκής Ένωσης C 313/23

Απόφαση του Πρωτοδικείου της 22ας Οκτωβρίου 2008 — TV 2/Danmark κατά Επιτροπής

(Συνεκδικασθείσες υποθέσεις T-309/04, T-317/04, T-329/04 και T-336/04) (1)

(Κρατικές ενισχύσεις - Μέτρα που έλαβαν οι δανικές αρχές, όσον αφορά τον κρατικό ραδιοτηλεοπτικό σταθμό TV 2, για τη χρηματοδότηση της αποστολής που του έχει ανατεθεί, συνιστάμενης στην παροχή δημόσιας υπηρεσίας - Μέτρα χαρακτηρισθέντα ως κρατικές ενισχύσεις εν μέρει συμβατές και εν μέρει ασυμβίβαστες προς την κοινή αγορά - Προσφυγή ακυρώσεως - Παραδεκτό - Έννομο συμφέρον - Δικαιώματα άμυνας - Δημόσια υπηρεσία ραδιοτηλεοπτικής μεταδόσεως - Ορισμός και χρηματοδότηση - Κρατικοί πόροι - Υποχρέωση αιτιολογήσεως - Υποχρέωση εξετάσεως)

(2008/C 313/42)

Γλώσσες διαδικασίας: η αγγλική και η δανική

Διάδικοι

Προσφεύγουσα της υποθέσεως T-309/04: TV 2/Danmark A/S (Odense, Δανία) (εκπρόσωποι: O. Koktvedgaard και M. Thorninger, δικηγόροι)

Παρεμβαίνουσα υπέρ της προσφεύγουσας στην υπόθεση T-309/04: Union européenne de radio-télévision (UER) (Grand-Saconnex, Ελβετία) (εκπρόσωπος: A. Carnelutti, δικηγόρος)

Προσφεύγον της υποθέσεως T-317/04: Βασίλειο της Δανίας (εκπρόσωποι: J. Molde, επικουρούμενος από τους P. Biering και K. Lundgaard Hansen, δικηγόρους)

Προσφεύγουσα της υποθέσεως T-329/04: Viasat Broadcasting UK Ltd (West Drayton, Middlesex, Ηνωμένο Βασίλειο) (εκπρόσωποι: S. Hjelmborg και M. Honoré, δικηγόροι)

Παρεμβαίνουσες υπέρ της προσφεύγουσας στην υπόθεση T-329/04: SBS TV A/S, πρώην TV Danmark A/S (Skovlunde, Δανία) και SBS Danish Television Ltd, πρώην Kanal 5 Denmark Ltd (Hounslow, Middlesex, Ηνωμένο Βασίλειο) (εκπρόσωποι: D. Vandermeersch, K.-U. Karl και H. Peytz, δικηγόροι)

Προσφεύγουσες της υποθέσεως T-336/04: SBS TV A/S και SBS Danish Television Ltd

Παρεμβαίνουσα υπέρ των προσφευγουσών στην υπόθεση T-336/04: Viasat Broadcasting UK Ltd

Καθής των υποθέσεων T-309/04, T-317/04, T-329/04 και T-336/04: Επιτροπή των Ευρωπαϊκών Κοινοτήτων (εκπρόσωποι: στις υποθέσεις T-309/04, T-317/04, T-329/04, H. Støvlbæk και M. Niejahr, στην υπόθεση T-329/04, H. Støvlbæk, M. Niejahr και N. Kahn και, στην υπόθεση T-336/04, N. Kahn και M. Niejahr)

Παρεμβαίνουσες υπέρ της καθής στην υπόθεση T-309/04: SBS TV A/S, SBS Danish Television Ltd και Viasat Broadcasting UK Ltd

Παρεμβαίνοντες υπέρ της καθής στις υποθέσεις T-329/04 και T-336/04: Βασίλειο της Δανίας, TV 2/Danmark A/S και Union européenne de radio-télévision (UER)

Αντικείμενο

Στις υποθέσεις T-309/04 και T-317/04, προσφυγές περί ακυρώσεως, κυρίως, της αποφάσεως 2006/217/ΕΚ της Επιτροπής, της 19ης Μαΐου 2004, σχετικά με τα μέτρα που εφάρμοσε η Δανία υπέρ της TV 2/Danmark (ΕΕ 2006, L 85, σ. 1, διορθωτικό ΕΕ 2006, L 368, σ. 112), και, επικουρικώς, του άρθρου 2 της αποφάσεως αυτής ή των παραγράφων 3 και 4 του άρθρου αυτού και, στις υποθέσεις T-329/04 και T-336/04, προσφυγές περί ακυρώσεως της ίδιας αυτής αποφάσεως, κατά το μέτρο που διαπιστώνει την ύπαρξη κρατικής ενισχύσεως εν μέρει συμβατής προς την κοινή αγορά.

Διατακτικό

Το Πρωτοδικείο αποφασίζει:

1) Αποφασίζει τη συνεκδίκαση των υποθέσεων T-309/04, T-317/04, T-329/04 και T-336/04 προς έκδοση κοινής αποφάσεως.

2) Ακυρώνει την απόφαση 2006/217/ΕΚ της Επιτροπής, της 19ης Μαΐου 2004, σχετικά με τα μέτρα που εφάρμοσε η Δανία υπέρ της TV 2/Danmark.

3) Η TV 2/Danmark A/S, το Βασίλειο της Δανίας και η Επιτροπή φέρουν έκαστος τα δικαστικά έξοδά του στις υποθέσεις T-309/04 R και T-317/04 R.

4) Η Επιτροπή φέρει τα δικαστικά έξοδά της στις υποθέσεις T-309/04 και T-317/04, και τα δικαστικά έξοδα της TV 2/Danmark A/S και του Βασιλείου της Δανίας στις υποθέσεις αυτές.

5) Η Union européenne de radio-télévision (UER), η SBS TV A/S, η SBS Danish Television Ltd και η Viasat Broadcasting UK Ltd φέρουν εκάστη τα δικαστικά έξοδά της στην υπόθεση T-309/04.

6) Η SBS TV, η SBS Danish Television και η Viasat Broadcasting UK φέρουν εκάστη τα δικαστικά έξοδά της, στα οποία υποβλήθηκε τόσο ως κύρια διάδικος όσο και ως παρεμβαίνουσα, στις υποθέσεις T-329/04 και T-336/04.

7) Η Viasat Broadcasting UK φέρει το ένα δέκατο των δικαστικών εξόδων της Επιτροπής, της TV 2/Danmark A/S, του Βασιλείου της Δανίας και της UER στην υπόθεση T-329/04.

8) Η SBS TV και η SBS Danish Television φέρουν το ένα δέκατο των δικαστικών εξόδων της Επιτροπής, της TV 2/Danmark A/S, του Βασιλείου της Δανίας και της UER στην υπόθεση T-336/04.

9) Η Επιτροπή, η TV 2/Danmark A/S, το Βασίλειο της Δανίας και η UER φέρουν έκαστος τα εννέα δέκατα των δικαστικών εξόδων του στις υποθέσεις T-329/04 και T-336/04.

(1) ΕΕ C 262 της 23.10.2004.